CELEX: 62011CA0321
Language: el
Date: 2012-10-04 00:00:00
Title: Υπόθεση C-321/11: Απόφαση του Δικαστηρίου (τρίτο τμήμα) της 4ης Οκτωβρίου 2012 [αίτηση του Juzgado de lo Mercantil n °2 de A Coruña (Ισπανία) για την έκδοση προδικαστικής αποφάσεως] — Germán Rodríguez Cachafeiro, María de los Reyes Martínez-Reboredo Varela-Villamor κατά Iberia, Líneas Aéreas de España SA [Αεροπορικές μεταφορές — Κανονισμός (ΕΚ) 261/2004 — Αποζημίωση των επιβατών λόγω αρνήσεως επιβιβάσεως — Έννοια της «αρνήσεως επιβιβάσεως» — Ακύρωση από τον μεταφορέα της κάρτας επιβιβάσεως επιβάτη λόγω της προβλεπόμενης καθυστερήσεως προηγούμενης πτήσεως για την οποία ο έλεγχος εισιτηρίων πραγματοποιήθηκε ταυτόχρονα με τον έλεγχο εισιτηρίων που αφορούσε την οικεία πτήση η οποία εκτελούνταν από τον ίδιο μεταφορέα]

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/13
            
         Απόφαση του Δικαστηρίου (τρίτο τμήμα) της 4ης Οκτωβρίου 2012 [αίτηση του Juzgado de lo Mercantil no 2 de A Coruña (Ισπανία) για την έκδοση προδικαστικής αποφάσεως] — Germán Rodríguez Cachafeiro, María de los Reyes Martínez-Reboredo Varela-Villamor κατά Iberia, Líneas Aéreas de España SA
   (Υπόθεση C-321/11) (1)
   
   (Αεροπορικές μεταφορές - Κανονισμός (ΕΚ) 261/2004 - Αποζημίωση των επιβατών λόγω αρνήσεως επιβιβάσεως - Έννοια της «αρνήσεως επιβιβάσεως» - Ακύρωση από τον μεταφορέα της κάρτας επιβιβάσεως επιβάτη λόγω της προβλεπόμενης καθυστερήσεως προηγούμενης πτήσεως για την οποία ο έλεγχος εισιτηρίων πραγματοποιήθηκε ταυτόχρονα με τον έλεγχο εισιτηρίων που αφορούσε την οικεία πτήση η οποία εκτελούνταν από τον ίδιο μεταφορέα)
   2012/C 366/21
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Mercantil no 2 de A Coruña
   
      Διάδικοι στην υπόθεση της κύριας δίκης
   
   Germán Rodríguez Cachafeiro, María de los Reyes Martínez-Reboredo Varela-Villamor
   
      κατά
   
   Iberia, Líneas Aéreas de España SA
   
      Αντικείμενο
   
   Αίτηση εκδόσεως προδικαστικής αποφάσεως — Juzgado de lo Mercantil de A Coruña — Ερμηνεία των άρθρων 2, στοιχείο ι', 3, παράγραφος 2, 4, παράγραφοι 3, 5 και 7 του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημιώσεως των επιβατών αεροπορικών μεταφορών και παροχής βοήθειας σε αυτούς σε περίπτωση αρνήσεως επιβιβάσεως και ματαιώσεως ή μεγάλης καθυστερήσεως της πτήσεως και για την κατάργηση του κανονισμού (ΕΟΚ) 295/91 (ΕΕ L 46, σ. 1) — Έννοια της αρνήσεως επιβιβάσεως — Άρνηση επιβιβάσεως σε αεροσκάφος της κατά το εισιτήριο δεύτερης πτήσεως λόγω καθυστερήσεως της πρώτης πτήσεως, η οποία καταλογίζεται στην αεροπορική εταιρία — Διάθεση των θέσεων στην κατά το εισιτήριο δεύτερη πτήση σε άλλους επιβάτες λόγω υποτιθέμενης, αλλά όχι αποδειχθείσας, αδυναμίας των επιβατών να φθάσουν εγκαίρως για να επιβιβασθούν στην κατά το εισιτήριο δεύτερη πτήση τους
   
      Διατακτικό
   
   Το άρθρο 2, στοιχείο ι', του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91, σε συνδυασμό με το άρθρο 3, παράγραφος 2, του κανονισμού 261/2004, έχει την έννοια ότι η «άρνηση επιβιβάσεως» περιλαμβάνει την περίπτωση κατά την οποία, στο πλαίσιο ενιαίας συμβάσεως μεταφοράς περιλαμβάνουσας πλείονες διαδοχικές κρατήσεις για αμέσως διαδοχικές πτήσεις για τις οποίες ο έλεγχος εισιτηρίων πραγματοποιείται ταυτόχρονα, ο αερομεταφορέας αρνείται την επιβίβαση σε ορισμένους επιβάτες με την αιτιολογία ότι η κατά την κράτησή τους πρώτη πτήση παρουσιάζει καθυστέρηση για την οποία ευθύνεται ο αερομεταφορέας και αυτός εκτιμά εσφαλμένως ότι οι εν λόγω επιβάτες δεν θα φθάσουν εγκαίρως για επιβίβαση στη δεύτερη πτήση.
   
      (1)  ΕΕ C 282 της 24ης Σεπτεμβρίου 2011.